JohanHeinsen/ENO huggingface dataset:
Viborger Samler, 1844-06-19
Sverrig. Kong Oscar modtages overalt paa sin Reise med enthusiastisk Jubel. Han kjører yderst simpelt og ganske som en Privatmand. Som bekjendt levere Bønderne i Sverrig Postheste, og Poststationerne ere ialmindelighed sædvanlige Bøndergaarde. J saadanne har Kongen tilbragt flere Natter og ladet sig nøie med den sædvanlige Kost. Det kongelige Service kom slet ikke tilsyne; den høie Reisende betjente sig ved sine Maaltider af Bøndernes Jerngafler. Overalt underholdt Kongen sig, uden Persons Anseelse, med Folket, og søgte Oplysning om dets Fornødenheder. J hele Landet hører man ogsaa de Ord: Vor Konge fører de Ord Ret og Sandhed ei alene i sit Skjold, men ogsaa i sit Hjerte. Orla Lehmann har gjæstet Lund og er af Byens Studenter bleven hilset med Sang og Vivatraab. Den nyeste Hamborgerpost melder, at Keiser Nicolaus er er paa sin Tilbagereise til Rusland allerede ankommen til Brunsvig, hvorfra han strax vilde afgaae til Berlin.
Viborger Samler, 1844-06-19
Jndenlandske Efterretninger.
Viborger Samler, 1844-06-19
Kjøbenhavn. Under Hs. Kgl. H. Prinds Frederik Ferdinands Fraværelse, skal Hs. Durchl. Landgreve Wilhelm til Hessen overtage Generalcommanden over Sjælland og Øerne.
Viborger Samler, 1844-06-19
Af en i Coll. Td." meddeelt Extract af Landbygningernes Brandforsikkrings Regnskab for Assurance-Aaret fra 1ste Octbr. 1841 til 30te Septbr. 1842 sees, at Forsikkringssummen den 31te Marts 1842 var 12635 Millioner Rbd.; Brandskaden for det anførte Assuranceaar udgjorde 258,879 Rbd., altsaa omtrent 2 Rbd. pr. Tusinde. Præmierne for Assurancesummen dække saaledes omtrent den beviisliggjorte Brandskade. Brandforsikkringen eier for Tiden som Formue kun 11,677 Rbd., og Tilbagegangen i det omtalte Aar var 25,273 Rbd.
Viborger Samler, 1844-06-19
Ved allerhøieste Rescript af 8de Juni til Amtmanden, over Hjørring Amt er Christian Henrich Nielsen allernaadigst anerkjendt som Keiserlig russisk Viceconsul i Kjøbstaden Hjørring. - Under f. D. er, ved Rescript til Amtmanden over Thisted Amt, William Jbsen anerkjendt som Keiserlig russisk Viceconsul i Kjøbstaden Thisted.
Viborger Samler, 1844-06-19
Den i sidste Numer omtalte under 5te De, udkomne Forordning, hvorved Paabud af Gager og anden Embeds Jndkomst er ophævet osv., er alene gjeldende for Hertugdømmerne Slesvig og Holsteen.
Viborger Samler, 1844-06-19
Petitionen om Toldgrændsens og Consumtionens Ophævelse er i 115 Exemplarer med 6002 Underskrifter i Løbet af forrige Maaned directe indsendt til Hs. Maj. Kongen.
Viborger Samler, 1844-06-19
Opførelsen af "De skandinaviske Brødre i Torsdags Aftes paa det kgl. Theater fandt ingen Sympathie hos Publicum; Stykket blev udlet, udhysset og tilsidst udpebet. Siden "Betlerpigens Fald (sørgelig Jhukommelse) erindre vi ikke slige lystige Scener i Theatret, som dem, de to sidste Acter afgave. Publicum optog de Replikker, ved hvilke Forf. sikkert havde gjort meest Regning paa Effect, og som tildeels staae ind paa Nutidens Smag, med lydelig Latter. Under Opførselsen har Fru Heiberg, trods hendes ypperlige Spil, kun kunne fremkalde en eneste Bifaldsyttring, og blot en eneste politisk Replik angaaende de Liberale, som gaae under falsk Flag, vandt bifald, og det flere Gange gientaget. Gongongen gjorde Ende paa Pibningen. (Big. Td.)
Viborger Samler, 1844-06-19
Angaaende det snurrige Giftermaal som nylig fandt Sted paa Ladegaarden, læses Følgende i Fædrelandet: "Forleden Dag indfandt sig paa Ladegaarden en Mand, som udbad sig, at han maatte see Gaardens qvindelige Befolkning, da han ønskede at indlade sig i den hellige Ægtestand, og han her troede at kunne finde en kjøn, huuslig Kone, da dette var ham af Vigtighed, eftersom han modtog sine fleste Jndtægter i mange smaae Portioner, og han gjerne vilde have en hengiven og tro Livsledsagerinde til at bestyre Kassen. Da Manden var i sine bedste Aar, faae vel ud, og havde sit gode Udkomme, fandt Bestyrelsen ingen Anledning til at nægte ham Adgang til Husets Damer, der idetmindste saavidt opfyldte Mandens Fordring, at flere af dem virkelig ere kjønne og de alle stadig ere hjemme de 6 Dage om Ugen. Efter at have gjort et flygtigt Bekjendtskab med dem, valgte Manden en ung Pige, som syntes saa vel om ham og hans Tilbud, at hun ikke benyttede sig af den hende givne Betænkningstid, men efter et Øiebliks Overveielse resolut slog til, hvorpaa Frieren beskedent kyssede hende paa Haanden, paa Munden vilde han ikke kysse hende førend Tillysningen var begyndt. Med Etatsraad Bræstrups Tilladelse finder denne nu Sted, og næste Dyrehavstid træffer man sikkert Parret paa Bakken. Det vil da vise sig, om det for ham har været et Fornuftgiftermaal paa Ladegaarden."
Viborger Samler, 1844-06-19
Den bekjendte Landesbank-Agitator Tiedemann fortæller i "Jtzehoer Wochenblatt" sine Landsmænd, at den Patriotisme duer ikke, der hører og saasnart der er Tale om at rykke ud med Penge. Saa uenige vi ellers ere med denne Mand, saa enige ere vi med ham i dette Punct. Det lader til at gaae ham med sin Landesbank, som Jndbyderne hos os med Planen til dansk Underviisnings Fremme, kun med den Forskjel, at Slesvig=Holstenerne, der altid føre store Ord i Munden, vare langt mere villige end de Danske til at tegne sig for høitskraldende Summer paa Papiret; men nu, da de for Alvor skal til at gribe i Lommen, synes det, som om de har Vanskelighed med at faae Buxeknappen op. Man fortæller at der er tegnet for 1 Mill. Rd. Courant, men der er desværre kun indkommen 100,000 Mk., og det, efter hans egne Yttringer, nok ikke engang fuldt. En vis Unnævnt har været saa patriotisk at komme den haardt betrængte Bank til Hjælp ved at stille 25,000 Mk. paa længere Tid og senere 10,000 Mk. paa kortere Tid til Disposition. Hvem mon denne unævnte Patriot er, Han skulde dog vel ikke aspirere til at blive "Herzog zu Schleswig Holstein. (Loll. F. Av.)Et Antal Damer i Staden Slesvig have til Hensigt at brodere en Fane til den Sangerfest, der sammesteds skal afholdes, men de ere ikke blevne enige om Fanen ene skal forzires med det slesvigholsteenske Vaaben eller om det danske Vaaben tillige skal forundes en beskeden lille Plads. Hs. Høifyrst. Durchl. Fru Hertuginden af Augustenborg skal, ifølge Jtzehoer Wochbl., ligeledes egenhændigen brodere en Fane til den Sønderborger Sang forening, men hvilke Emblemmer, der skulle smykke denne Fane, veed Publicum ikke, men maaskee Hertugen veed det. Haderslevbladet "Lyna, haaber, at den slesvigske Stænderforsamling vil andrage hos Kongen paa, at Patentet af 29de Marts ikke alene bliver til en fast Lov, men at Enhver, som vil tale Dansk i Forsamlingen, strax i første Møde skal ved Haandslag til Præsidenten og under Fortabelse af gode Navn og Rygte edeligen erklære, ikke at kunne Tydsk, forinden det tillades en Saadan at tale Dansk.
Viborger Samler, 1844-06-19
Nibe. Mandag Aften den 10de De, kom Gaardmand A. Eskildsen fra Fohl og Kromanden fra Gannerup samt en Karl og en Pige kjørende gjennem Nørreports gaden; ved Toldboden holdt Fragtvogne, hvorfor de vare nødsagede til at dreie til Siden, ned af Skraaningen mod Skibsbroen, Vognen væltede, og den aldrende A. Eskildsen fik et stort gabende Saar i Hovedet og det høire Krave been brækket, Kromanden fik sin Overlæbe kløvet, Karlen, og Pigen slap derfra uden Skade. Begge de Saarede laae livløse paa Steenbroen, Krommanden kom dog snart tillive igjen, medens Eskildsen var længere Tid uden Bevidsthed; han befandt sig i Tirsdags bedre. Begge vare velhavende Folk, man kan vel derfor neppe tro hvad der fortælles, at tvende Værtshuusholdere paa Skibsbroen negtede at Ribe Av.) modtage de Saarede i deres Huse.
Viborger Samler, 1844-06-19
Veile, den 12te Junii. Jgaar Aftes endte det vakkre Müllerske Selskab sine Forestillinger, der ofte havde fremkaldt Publicums lydelige Bifald. Da Tæppet faldt for sidste Gang, fremkaldtes Mad. Bloch og Dhrr. Lange og Schmidt, der modtoges med levende Applaus. Af Blomster faldt der ingen paa Scenen, skjøndt næsten alle vore unge Damer denne Aften vare forsynede med Bouquetter. (Veile Av.)¬
Viborger Samler, 1844-06-19
J Veile Avis læses følgende under Jndsendt Naar en Beretning offentlig fremsættes, med Navns Underskrift af Mænd, som ved Stand og Stilling kunne fortjene Tiltroe, saa er det i sin Orden, at en saadan Beretning antages som afgjort sand af et stort Antal Personer, ja maaskee endog af Publicum i det Hele. Men slige Beretninger kunne ikke destomindre stundom være – om ei efter Bogstaven urigtige - dog saadanne, at de let kunne lede til urigtige Meninger og Domme, med disses Følger. Naar det saaledes f. Ex. hedder i Aarh. Avis Nr. 98 d. A.,at en Plan om (til) Oprettelsen af et Provindsconventfor Jylland har fundet Gienklang hos mange Præster, saa kunde denne Sætning vistnok let forlede en Mængde Personer, især de med visse Forhold ukiendte, til at tænke, at "Pluraliteten af Sognepræsterne ønskede et sligt "Provindsconvents. – Om en Tale kan der gjerne være to, ja tidt flere, Meninger; det skal derfor ingenlunde være Jndsendernes Hensigt at sige, i hvor viid Forstand de i Nr. 98 sig nævnende tvende Hr. Præster tage Ordet mange". Men vi have den Mening - hvilken vi beholde, indtil det Mod fatte bevises – at det forholdsviis ikke er mange, allermindst Fleerheden af Sognepræsterne (især de ældre og erfarnere) i Jylland, som enten haaber eller forventer nogen Frugt af et saadant Provindsconvent under de bestaaende Forhold. Jdetmindste vide vi, at i ligesaamange Herreder som de, i hvis Conventers Navn hiin Yttring om Gjenklang hos Mange er fremsat, har, ved tilsendt skriftlig Opfordring om Menings Tilkjendegivelse, ikke een eneste Præst udtalt sig om det Ønskelige eller forventeligt Gavnlige af et saadant Provindsconvent, og kun faa, og disse endda kun heelt betingelsesviis, for Oprettelsen af mindre Conventer, af hvilke man her, (efter Exemplet fra andre Steder, hvor slige Forsamlinger længe have været, og ere, igang, ingen øiensynlig eller rimelig Frugt kan forhaabe, og hvorfor man altsaa heller ikke finder sig beføiet til at slaae ind paa denne Vei. - Ribe Amt, den 8de Juni 1844. Flere Præster.
Viborger Samler, 1844-06-19
Extract af den slesvigske Forenings Protocol.
Viborger Samler, 1844-06-19
Haderslev, den 12te Junii. Den slesvigske Forenings Generalforsamling besluttede idag at erklære: at den ganske villigede den af den sidste slesvigske Stænderforsamlings Minoritet fattede Beslutning: ikke at ville møde iaar, dersom Patentet af 29de Marts ei førend Stænderforsamlingens Aabning forandredes. Generalforsamlingen erklærede det endvidere for en Umulighed for Folkerepræsentanter, nu at møde paa det slesvigske Folkething, hvor den naturlige Ret, uden nogen Betingelse til enhver Tid at betjene sig af hvilketsomhelst slesvigsk Folkesprog, nu var undertrykt, hvor Modersmaalet, det eneste Nationalmærke, hvorimod selv en fremmed Erobrer forgiæves bryder sin Landse, naar han har lænkebundet Folket og udslettet al anden Selvstændighed, paa en haanlig Maade er bleven underordnet i et Folkething, hvori den danske Nationalitet og derved hele Danmark vilde være givne til Priis ei blot for stolte og herskesyge Høitydskeres Mishandling og Forhaanelse, men ogsaa for hele Europas Spot og Foragt. For danske Mænd under saadanne Betingelser at møde som Folkets Deputerede, var det samme (erklærede Generalforsamlingen slutteligen), som strax at dømme sig og Fædrelandet værdig til den rædselfulde Skjæbne, som man alt længe og lydelig har beredt det, og som nu er rykket et stort Skridt nærmere: Rigets Opløsning. Fremdeles besluttede Generalforsamlingen, at indbyde patriotiske danske Mænd og Qvinder fra hele Riget til at deeltage i den paatænkte Fest paa Skamlingsbanke ved følgende Opfordring: Landsmænd, Skjøndt Begivenhedernes Gang maae være ligesaa bitter for Eder Alle, som for os, fordi det er hele den danske Nations Liv og Ære og Rigets Existents det gjælder, saa er det dog os, der nærmest og daglig lide den Haan og den Undertrykkelse, som en Hob fremmede og høifortydskede Herrer ei alene ustraffede, men under Æres og Naadebeviisninger troer at turde tillade sig; men vort Mod er ei faldet, og det skal et falde, saalænge vort Blod, kan flyde. J forrige Stænderforsamling strandede Høitydskernes Vold, som sigtede til at undertrykke Modersmaalet; iaar staae Sagerne saaledes, at ingen dansk Mand, uden paa det bittreste at føle sig saaret, kan komme i Stændersalen. Jaar kan man ved Skamlingsbankefest, maaskee endnu tale dansk; Gud alene veed, om det kan skee ad aare. Der kan ei være Tale om en Glædesfest, naar Græmmelse og Forbittrelse opfylde hver Mands Bryst; men vi ville opmuntre og styrke hverandre; vi ville i Samling mindes Fortiden, vore Forfædres Bedrifter, Nordens Kraft og Hæder, mindes, hvorledes vi fra et mægtigt og tappert Folk nu ere blevne saa svage, at Enhver troer, ustraffet at kunne fornærme os. Jsær ville vi trøste hverandre med det Haab, at der er en Fremtid, hvori det maae, kan og skal blive anderledes, og med den Beslutning, at vi af at Magt ville stræbe efter dette Haabs snarlige Opfyldelse. Derfor udtale vi den Forventning, at danske Mænd og Qvinder fra hele Riget ville møde paa Skamlingsbanke Hans Nissen, næstkommende 4de Juli. Formand.
Viborger Samler, 1844-06-19
Udnævnelser. Under 31te Mai er Skovrider i Trittau Amt, A. L. König, udnævnt til virkelig Forstraad. Under 7de Juni er Pastor L. M. Griebek i Marder for de næste 5 Aar udnævnt til Medlem af Examinationscollegiet for Dimissionsprøven ved Seminariet i Segeberg. Under 8de d. M. har Hs. Maj. allern, beskikket Conrector ved den lærde Skole i Husum J. C. G. Schutt til Rector ved denne Skole, Musiklærer, J. P. R. Reinecke i Altona til Musiklærer ved Skolelærerseminariet i Segeberg og Huusfoged i Rendsborg Amt, Capt. D. A. Kirchner til tillige at være Branddirecteur i dette Amt. Under 10de Juni er Materialforvalter ved Rendsborg Fæstning H. F. C. Krüger allern, udnævnt til virkelig Krigsassessor.
Viborger Samler, 1844-06-19
Efterretning om ledige geistlige Embeder. 1. Nøromme og Bregninge Sognekald i Ribe Stift, gl. Angivelse 220 Rd.; har nu følgende Jndtægter: 1) Korn og Qvægtienden af begge Sogne efter Kongelig confirmeret Tiendeforening ialt 26 Tdr. 3 3/2 Skpr. Rug, 18 Tdr. 7 3/4 Skpr. Byg. 2) Af en Annergaard haves i Landgilde 3 Rbd. og i Tiende 2 Tdr. Havre. 3) Af et Huus med Jord svares i Landgilde 2 Rbd., og i Tiende 1 1/2 Td. Havre. 4) Smaa redsel og Nannest c. 20 Snese Æg. 1 Lpd. Ost, 20 Par Kyllinger, 5 a 6 Lpd. Smør. 5) Offer og Accidentser c. 160 Rbd. Præstegaarden staaer for Hartkorn 7 Tdr. 2 Skpr. 3 Fdkr. Jldebrændsel haves i Overflødighed. Kaldet nyder særdeles Lettelse i Skatter. Disse og andre offentlige Afgifter udgjøre 30 Rbd., Expenser c. 10 Rbd. Et Laan paa Kaldet, stort til Rest 38 Rbd. 2 Mk. 7 s., afdrages med 3 Rbd. 81 s. aarlig foruden Renten. Bankhæftelsen er indfriet ved Hjælp af et Laan, der forrentes med 4 pCt. Artillerihest holdes.
Viborger Samler, 1844-06-19
2. Nedsager og Bjerre Sognekald i Aarhuus Stift. Dette Embede, hvis gamle Angivelse er 395 Rd., har nu følgende Jndtægter: 1) Korntienden svares efter confirmeret Tiende forening med 41 Tdr. 1 Skp. Rug, 128 Tdr. 6 Skpr. Byg, og 134 Tdr. 5 Skpr. Havre, der betales efter Capitelstarten. 2) Qvægtienden af Nedsager Sogn er indbefattet under Korntienden; af Bierre Sogn udgjør den omtrent 20 Rbd. 3) Smaaredsel 29 Lpd. Ost, 62 Snese Æg, 62 Par Kyllinger, 56 Gjæs. 4) Offer og Accidentser anslaas til 220 Rbd. 5) Af en bortsolgt Annegaard haves en aarlig Afgift af 35 Rbd. Præstegaarden staaer for Hartkorn 8 Tdr. 3 Skpr. 3 Fdkr. 1 Alb. Ager og Eng med et Areal af 67 Tdr. Land, desuden en Kratskov paa 2 a 3 Tdr. Land. Paa Præstegaardens Grund er med Kongelig Tilladelse opført et Huus, som tilhører den afdøde Sognepræst Enke og Datter, under Forpligtelse at det efter deres Død skal nedbrydes; af Grunden svares til Præsten 1 Rbd. aarlig. De Kongelige Skatter, Bankrenter og Communeafgifter udgjør 152 Rbd.; Landemodsexpenser 14 Rbd.; Gjæsteripenge til Bygholm 2 Rbd. Enkepension bliver at udrede. Artillerihest holdes.
Viborger Samler, 1844-06-19
3. Nebel og Lydum Sognekald i Ribe Stift, gl. Angivelse 200 Rd.; har nu følgende Jndtægter: 1) Begge Sognes Præste- og Kongetiende (med hvilken sidste Kaldet ogsaa er beneficeret) udgiør, tildeels efter confirmeret Forening, 112 1/2 Tdr. Rug og 109 1/2 Tdr. Byg. 2) Af Kjøbesummen, for en bortsolgt Annergaard haves i aarlig Rente 16 Rbd. 3) Smaaredsel 32 Rbd. 4) Offer og Accidentser c. 160 Rbd. Præstegaardens Jorder have været bortforpagtede for 20 Tdr. Rug og 8 Tdr. Byg aarlig, foruden nogle Præstationer af Melk. Græsning og Kjørsler; desden har endeel af dens Marskenge været bortleiet for c. 120 Rbd. Kgl. Skatter, Bankrenter, Expenser og andre Afgifter udgjøre omtrent 160 Rbd. Til Henne og Sønderhoe Pastorater svares respective 3 3/4 Tdr. Byg, og 2 1/2 Tdr. Byg og 3 3/4 Tdr. Rug. Enkepension udredes med 80 Rbd. Landseneerhest holdes.
Viborger Samler, 1844-06-19
Handels- og Skibs=Efterretninger. London, den 10de Junii. J Morges havde vi kun en maadelig Tilførsel af Hvede, Forretningerne vare desuagtet flade, og de bedste Sorter kunde kun afsættes 1 sk. billigere end for 8 Dage siden. Byg uforandret i Prisen; Erter 1 sk. høiere.
Viborger Samler, 1844-06-19
Hamborg, den 14de Junii. Kornhandelen har i de sidste 8 Dage, med Undtagelse af Hvevehandelen, været temmelig levende. Nogle Partier dansk Rug betaltes til bedre Priser. Byg var mere søgt, men er idag atter 1 a Rthlr. billigere. Havre uforandret i Prisen. Raps holdes i den forrige Priis.
Viborger Samler, 1844-06-19
Fra Helsingør skrives under 11te ds., at der i de sidste 3 Dage ere indkomne Nord fra over 200 Skibe.
Viborger Samler, 1844-06-19
Helsingøers Avis oplyser os nu om, at det Flaskebrev, (see Nr. 86 af d. Bl.) som blev fundet paa Helsingøers Rhed den 28de Mai, er samme Dag fra Dampskibet Hamlet blevet kastet overbord af nogle lystige Passagerer, efterat de havde tømt Flaskens første, sprudlende Jndhold.
Viborger Samler, 1844-06-19
Det i Jernbaneanliggenderne berammede Møde i Aarhuus fra de forskjellige Kjøbstæder paa Jyllands Nordroute er udsat til Løverdagen den 29de Juni, Aalborg, den 15de Junii. Pintsemarkedet var denne Gang kun maadeligt besøgt saavel af Sælgere som Kjøbere, Kram markederne, navnlig i de større Kjøbstæder, synes, ved de sidstes nuværende større Forsyning, ikke længere at udgjøre nogen Fornødenhed og kunne ved deres, vel i sig selv uhensigtsmæssige, Reduction til 3 Dage endnu mindre have nogen Værdi eller Betydning, da den korte Salgstid opsluger Udgifterne og det deraf flydende mindre Besøg af Sælgere ogsaa holder Kjøberne hjemme fra Markedsbesøget. Kage madamen fra Christiansfeldt spillede, som sædvanligt, Hovedrollen og et Par Harpespillersker og nogle equilibriske Krumspring udgjorde Markedets hele fattige Divertissement. Ab. A. Aalborg Avis klager, og vistnok ikke uden Grund, over, at Dampbaaden "Hebe." uden forudgaaet Bekjendtgjørelse er gaaet ud af sin Route, for at befordre Toldkammer-Directeur Bluhme og nogle flere Passagerer til Aalborg, hvor de skulde være tidligere end Dampbaadens sædvanlige Ankomst dertil, for at kunne afgaae med Dampskibet Kielder forresten alligevel ikke afgik saa tidligt, saa at det slet ikke havde havt saa forfærdeligt Hastværk.
Viborger Samler, 1844-06-19
Agger Kanals Skibsliste. Jndk. den 7de Juni, F. Brechvoldt af og fra Blankenese til Hjarbek, ballastet, S. J. Mortensen af Fanøe fra Harboøerstrand, i Lemvig Tolddistrict, hvor den er udsat, og kjøbt til Lemvig, hvortil den var bestemt, J. P. Klovborg af og til Thisted fra Hull med Steenkul, Chr. Jensen af Mandal fra Ringkjøbing til Lemvig, ballastet. Den 9de: Chr. Jacobsen fra Hull til Thisted med Salt &c., Anders Nielsen fra dito til dito med Steenkul, J. P. Weillund af Thisted fra dito til Nykjøbing med Salt, A. F. F. Nielsen, fra Hvidberg Strand til Thisted, ballastet. – Udg. den 7de Juni, H. A. Olsen af og til Mandal fra Hjarbek med Kornvarer, N. Jacobsen af og til Christiansand fra Struer med Kornvarer og Muursteen. – For Udgaaende laae i Kanalen C. S. Møller.
Viborger Samler, 1844-06-19
Copulerede i Randers, den 12te De. Landmand Niels Ludvig Carl Kahr og Jfr. Jacobine Marie Hansen. Den 13de Dampskibsfører Peter E. Schmidt og Jfr. Henriette Hess. Døde. Kjøbenhavn: Skomagersvend Jørgen Hansen (fra Aalborg), 27 Aar. – Slagelse: Niels Peter Oland, 67 Aar. Horslunde Præstegaard: Sognepræst til Horslunde og Torslunde Menigheder, C. M. Clausen, 53 Aar. - Odense : Brændeviinsbr. Jens Lassen. - Særslev Præstegaard. Christiane Sidenius, f. Holm, 66 Aar. - Aalborg: Skom, Poul Petersen, 37 Aar; Jnger Hansdatter, f. Kynen, 78 Aar. - Elmsporn: Hedevig Elisabeth Hansen, f. Bendz. - Jngerslev, Seminarist og Gaardeier Christen Thorsen, 49 Aar. - Randers: Mad. Ane Mette Stilling, f. Moldrup, 28 Aar.
Viborger Samler, 1844-06-19
AVERTISSEMENTS. Gjennemtrængt af dybt bevægede Folelser. takkes herved paa det inderligste, saaret de ind som uindbudne Venner, der hædrede min salig Mands Begravelse, ved at ledsage den Hensorede til sit sidste Hvilested. Wischum, den 11te Juni 1844. H. E. C. Bon Brandassurance-Foreningen. for rørlige Eiendele i Nørre-Jylland.
Viborger Samler, 1844-06-19
Til Efterretning for Medlemmerne i Hovelberg, Middelsom og Sønderlyng Herreder, bekjendtgjøres herved, at Directionen har constitueret Hr. Proprietair Borch til Skjern, som Districtsforstander, istedetfor Hr. Provst Gotsche, der er fratraadt bemeldte Function. J Directionen, den 8de Juni 1844. C. Jngerslev. N. Nyholm. F. Folsach. H. Brass, Set. D. Philipsen, anbefaler sit velassorterede.
Viborger Samler, 1844-06-19
Mode- og Manufactur-Varelager, til forestaaende Snapstings-Marked med alle til denne Handel henhørende Artikler i nyeste Smag og til muligst billigste Priser.
Viborger Samler, 1844-06-19
Manufactur-Udsalg. Undertegnede indtræffe som sædvanlig til forestaaende Snapstings-Marked i Viborg. medbringende et stort og smukt Assortiment af forskjellige Kjolestoffer, Wiener-, Franske og Silke-Shawler, Creus-Lærreder, Damuskes Dækketøier og Dreier, et smukt UdraleGardin-Linongs, med dertil passende Gruste og Snorer m. m. m., som Alt udsælges billigst muligt af N. & M. Lazarus, logerende hos Hr. P. C. Kabell. Kappe-Blomster. er atter arriveret til billige Priser hos L. Frost, Et smuk Udvalg af Silke=Parasoller, som nylig er arriveret fra Kjøbenhavn, faaes til muligst billigste Priser hos N. Stottrup, Kunstdreier.
Viborger Samler, 1844-06-19
Den af Farver Buch sidst beboede Leilighed er strax eller til førstkommende Michaeli Flyttetid at faae til Leie. L. Worre.
Viborger Samler, 1844-06-19
Nogle Kaalplanter kunne faaes hos Tobakspinder, Smith, der arbeider hos Consul Jensen. Han ønsker en Beboelsesleilighed for en lille Familie til førstkommende October eller November.
Viborger Samler, 1844-06-19
Placat. Jfølge vedkommende Skifteforvalters Begjæring bliver Mandagen den 24de Dennes, om Formiddagen Kl. 10, afholdt offentlig Auction i Stervboet efter Fæstegaardmand Niels Sørensen af Vels, hvorved bortsælges endel Sengeklæder, Borde, Stole, Linned og Kjøkkentøi, nogle Køer, Faar, Lam samt en god Plag, m. M. Middelsom og Sønderlyng Herredsfogderi. Viborg, den Rod. 14de Juni 1844.
Viborger Samler, 1844-06-20
No. 96.
Viborger Samler, 1844-06-20
72 Aarg. Kongelig allernaadigst privilegeret Stifts-Tidende. Viborg. Forsendes med Brevposten i Danmark og Hertugdommerne. annammerraspargarnaarsprenDragonananssangaardspersonpose. Torsdagen den 20de Juni 1844. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.